open-index/open-wikipedia-markdown huggingface dataset:
Svjetsko prvenstvo u nogometu 1974 - grupa B

**Svjetsko prvenstvo u nogometu 1974 – grupa B** bila je jedna od dvije grupe druge grupne faze takmičenja na Svjetskom prvenstvu 1974. koje se odigralo u Zapadnoj Njemačkoj. Takmičenje u grupi B igralo se od 26. juna do 3. jula 1974. godine. U grupi B nalazile su se četiri reprezentacije: Zapadna Njemačka, Poljska, Švedska i Jugoslavija. Zapadna Njemačka kao pobjednik grupe kvalificirala se u finale, dok se Poljska kao drugoplasirana ekipa kvalificirala u takmičenje za bronzanu medalju Svjetskog prvenstva 1974.

## Tabela 
## Utakmice 
### Jugoslavija – Zapadna Njemačka 

### Švedska – Poljska 

### Poljska – Jugoslavija 

### Zapadna Njemačka – Švedska 

### Poljska – Zapadna Njemačka 

### Švedska – Jugoslavija 

## Reference 
## Vanjski linkovi 
*  
* SP 1974. na RSSSF.com 
* SP 1974. na The Soccerworldcups.com 

B
Svjetsko prvenstvo u nogometu 1974 - grupa A

mini|desno|225px|Detalj sa utakmice između Holandije i Brazila koja je odlučila prvo mjesto u grupi A. Holandija je bila uspješnija rezultatom 2–0.
**Svjetsko prvenstvo u nogometu 1974 – grupa A** bila je jedna od dvije grupe druge grupne faze takmičenja na Svjetskom prvenstvu 1974. koje se odigralo u Zapadnoj Njemačkoj. Takmičenje u grupi A igralo se od 26. juna do 3. jula 1974. godine. U grupi A nalazile su se četiri reprezentacije: Holandija, Brazil, Istočna Njemačka i Argentina. Holandija kao pobjednik grupe kvalificirala se u finale, dok se Brazil kao drugoplasirana ekipa kvalificirao u takmičenje za bronzanu medalju Svjetskog prvenstva 1974.

## Tabela 
## Utakmice 
### Brazil – Istočna Njemačka 

### Holandija – Argentina 

### Argentina – Brazil 

### Istočna Njemačka – Holandija 

### Holandija – Brazil 

### Argentina – Istočna Njemačka 

## Reference 
## Vanjski linkovi 
*  
* SP 1974. na RSSSF.com 
* SP 1974. na The Soccerworldcups.com 

A
Sokolski dom u Banjoj Luci

**Sokolski dom u Banjoj Luci**, smješten je u zoni gradskog centra Banje Luke. Među lokalnim stanovništvom poznatiji je pod imenom Sportski dom „Partizan“ s obzirom da je to ime nosio za vrijeme SFRJ. Proglašen je za nacionalni spomenik Bosne i Hercegovine. Nacionalni spomenik sačinjava objekat Sokolskog doma sa pratećim sportskim terenima.

## Historija 
Organizacija za fizičko vaspitanje Soko, zasnovana je u Češkoj i prvo društvo osnovano je 16. februara 1862. godine u Pragu. U Ljubljani je 1863. osnovan Južni soko, prvo društvo kod Južnih Slovena. Pokret širio se vrlo brzo: 1866. u SAD; 1870. u Rusiji; 1874. u Zagrebu (Hrvatski sokol); 1890. u Njemačkoj... Članovi Sokola u Austrougarskoj u najvećem broju bili su Slaveni, pa je Soko pored sportskog, imao karakter i patriotske organizacije slavenskih naroda pod austrougarskom upravom. Pokret je naročito manifestovan preko svesokolskih sletova.

Zakonskim dekretom od 5. decembra 1929. godine osnovan je Soko Kraljevine Jugoslavije. Ban Vrbaske banovine takođe podržavao je rad sokolskog udruženja, pa su njegova lična zalaganja doprinijela izgradnji doma u Banjoj Luci. Radovi na izgradnji izvođeni su u dvije faze: 1932. godine završena je prva faza, a 1937. godine završena je i druga faza kada je objekat zvanično i otvoren.
## Opis 
Arhitektura objekta definisana je kroz simbiozu stiskih, konstruktivnih i funkcionalnih parametara. Istoricizam se naročito ogleda u raskošno dekorisanoj ulaznoj fasadi. Svedenost oblika i detalja na ostalim fasadama, pročišćenost forme i funkcionalna komponenta dispozicije objekta upućuju na načela moderne arhitekture. Danas je ovaj prostor adaptiran i prilagođen novim funkcijama.

Dimenzije vanjskih gabarita iznose 39,50 m. x 25,00 m. Dispoziciju objekta karakterišu jasno definisane funkcionalne zone: prostor ulaznog hola, centralna zona velike sale za vježbanje i oko njih prostori sporednih sadržaja.

Sokolski dom nalazi se u konstruktivno stabilnom stanju. Fasade zadržale su u većem dijelu prvobitan izgled i materijalizaciju, sa ulazne fasade uklonjen je originalan natpis i figura sokola, a fasada je obojena u upadljivu oker boju.
## Literatura 
* Ljiljana Ševo, Urbanistički razvoj Banje Luke. Banja Luka: Zavod za zaštitu spomenika kulture i prirode Banja Luka, 1996. godina.
## Reference 
## Vanjski linkovi 
Kategorija:Nacionalni spomenici u Banjoj Luci
Kategorija:Građevine u Banjoj Luci
Crkva Srca Isusova u Brčkom

**Crkva Presvijetlog Srca Isusova ** nalazi se u centralnom dijelu Brčkog, Bosna i Hercegovina, i proglašena je za nacionalni spomenik Bosne i Hercegovine. 
## Historija 
Izgradnja prve katoličke crkve u Brčkom započeta je 1883, a dovršena 1885. godine. Ova crkva je nazvana crkvom sv. Mihovila arhanđela. U prvom svjetskom ratu teško je stradala. Nova crkva izgrađena je pored stare crkve 1933. godine po projektu Karla Paržika. Godine 1934. dograđena je i druga sakristija i dobija naziv crkva Presvetog Srca Isusova. Karlo Paržik je projektovao za katoličku crkvu u Bosni i Hercegovini u periodu od 1921-1937 godine

Tokom rata 1992 - 1995, zajedno sa župnim dvorom, bila je granatirana, nakon čega je opljačkana i oštećena.
## Opis 
Prostorno je koncipirana kao trobrodna (sa centralnim brodom višim u odnosu na bočne brodove) zasvođena bazilika, sa polukružnom oltarskom apsidom. Crkva u dispozicionom smislu ima: glavni brod sa narteksom, krstionicu postavljenu lijevo od ulaza, dok se desno od ulaza nalazi stepenište za toranj i korsku galeriju iznad narteksa, naos, bočne brodove, prostor svetilišta – oltar, iznutra polukružne osnove, dok je sa vanjske strane pravougaonog oblika i dvije sakristije.

Za izradu fresaka i zidne dekoracije bio je angažovan Albert Gruber. Umjetnik je zidne površine odvojio tako što je na stropu oslikao svetitelje unutar samostalnih polja nalik medaljonima, dvije epizode iz Hristova života te dvije epizode u genre maniri. Zanimljivo je da je Gruber koristio vlastiti lik za prikaz Hrista. Pošto je crkvu dao izgraditi biskup Ivan Šarić, njegov lik s modelom crkve u podignutim rukama prema Hristu prikazan je pored centralno smještenog Isusa Hrista.

Podaci o kiparskim radovima u crkvi veoma su oskudni. Na kipu sv. Antuna Padovanskog zabilježen je potpis autora, što je pomoglo da se sačuvani kipovi atribuišu Josipu Kaplanu, jednom od kipara firme Kaplan. U crkvi sačuvano je osam kipova.
## Literatura 
* Ibrahim Krzović, Arhitektura secesije u Bosni i Hercegovini, Sarajevo Publishing, Sarajevo, 2004.
## Reference 
## Vanjski linkovi 
* Zvanična stranica komisije nacionalnih spomenika Bosne i Hercegovine

Kategorija:Nacionalni spomenici u Brčkom
Kategorija:Crkve u Brčkom
B
No-One but You (Only the Good Die Young)

"**No-One but You (Only the Good Die Young)**" je pjesma preostala tri člana britanske rock grupe *Queen*. Tekst pjesme napisao je gitarist grupe Brian May dok je glavne vokale otpjevao bubnjar Roger Taylor. Snimljena je u oktobru 1997. godine i uvrštena na kompilacijski album Queen Rocks objavljen iste godine. Objavljena je kao dvostruki singl, zajedno s pjesmom Tie Your Mother Down.

## O pjesmi 
Motiv za pjesmu javio se nakon smrti Dajane, princeze od Velsa, augusta 1997. godine ali je u velikoj mjeri posvećena Freddiju Mercuriju. 

Pjesma je posvećena Freddiju i svim onima koji su umrli prerano a što je dijelom jasno i iz naslova pjesme. Prvobitno je napisana za potencijalni Brianov solo projekat koji je na kraju prerastao u njegov drugi studijski album Another World. Demo verziju pjesme je poslao Rogeru Tayloru koji je i zaboravio na nju.  Nakon što ju je i preslušao, Roger je predložio da pjesma ipak bude objavljena kao Queenova što je i urađeno. Doprinos pjesmi Rogera Taylora sastoji se u tome da je promijenio tempo i dijelom tekst kako bi pjesma bila manje specifična i povezana sa Freddijem.  

Pjesma je bila posljednji originalni uradak grupe sve do 2014. kada je objavljen kompilacijski album Queen Forever.

## Članovi 
* Brian May –  glavni i bek vokali, klavir, električna gitara
* Roger Taylor –  glavni i bek vokali, bubnjevi 
* John Deacon – bas-gitara

## Top-lista 
Singl je dostigao 13. mjesto na top-listi u Ujedinjenom Kraljevstvu i 75. mjesto na njemačkoj top-listi singlova.

## Reference 
## Vanjski linkovi 
* Službeni video spot na YouTubeu
* Tekst pjesme na službenom sajtu grupe Queen

Kategorija:Queen
Kategorija:Pjesme grupe "Queen"
Kategorija:Singlovi iz 1997.
Svjetsko prvenstvo u nogometu 1978 - grupa 3

**Svjetsko prvenstvo u nogometu 1978 – grupa 3** bila je jedna od četiri grupe prve grupne faze takmičenja na Svjetskom prvenstvu 1978. koje se odigralo u Argentini. Takmičenje u grupi 3 igralo se od 3. do 11. juna 1978. godine. U grupi 3 nalazile su se četiri reprezentacije: Austrija, Brazil, Španija i Švedska. Austrija kao pobjednik grupe, te Brazil kao drugoplasirana ekipa kvalificirali su se u drugu grupnu fazu Svjetskog prvenstva 1978.

## Tabela 
## Utakmice 
### Švedska – Brazil 

### Austrija – Španija 
## Reference 
## Vanjski linkovi 
*  
* SP 1978. na RSSSF.com 
* SP 1978. na The Soccerworldcups.com 

3
Olimpijska dvorana "Ramiz Salčin"

**Olimpijska dvorana "Ramiz Salčin"** je multifunkcionalna dvorana u sarajevskom naselju Mojmilo. Izgrađena je za potrebe XIV zimskih olimpijskih igara 1984, prvenstveno za potrebe treninga olimpijaca. Nakon obnavljanja dvorane i njenog ponovnog otvorenja u februaru 2007. preimenovana je u čast Ramiza Salčina. Dvorana ima kapacitet od 1.500 sjedećih mjesta a koriste je nekoliko sarajevskih sportskih kolektiva.

## Historija 
Za potrebe održavanja najvećeg sportskog događaja u Bosni i Hercegovini i tadašnjoj Jugoslaviji, na području Sarajeva i njegove okoline izgrađeni su mnogi sportski objekti i borilišta. Jedan od takvih objekata je i dvorana na Mojmilu koja je prvenstveno bila namijenjena treningu olimpijaca koji su za vrijeme trajanja olimpijade bili smještene u Olimpijskom selu izgrađenom također na Mojmilu.

Tokom Rata u Bosni i Hercegovini u periodu od 1992. do 1995. dvorana je zapaljena i devastirana kao i neki drugi sportski objekti (npr Zetra).

Obnovljena i svečano predata na upotrebu korisnicima februara 2007. Preimenovana je i nosi naziv jednog od organizatora odbrane Sarajeva i dobitnika različitih ratnih priznanja.

## Reference 
Kategorija:Sportski objekti u Sarajevu
Kategorija:Sport u Sarajevu
Kategorija:1984. u arhitekturi
Sabit Hadžić

**Sabit Hadžić**  (7. august 1957 – 3. mart 2018) bio je jugoslavenski i bosanskohercegovački košarkaš i košarkaški trener. 
Nastupao je za KK Bosnu i bio član šampionske postave iz 1979. kada je KK Bosna postala šampion Evrope. Nastupao je i za košarkašku reprezentaciju Jugoslavije sa kojom je na olimpijskim igrama u Los Angelesu 1984. godine osvojio bronzanu medalju.

## Karijera 
### Igračka karijera 
Kao igrač, u periodu od 1977. do 1984. nastupao je za seniorsku ekipu sarajevske KK Bosne. Igrao je na poziciji plejmejkera. Najzapaženiji rezultat u ekipnoj konkurenciji je ostvario osvajanjem Kupa evropskih prvaka 1979. godine kada je KK Bosna u Grenoblu pobjedila italijanski Varese. Kao reprezentativac nastupao je za košarkašku reprezentaciju Jugoslavije. Najveći reprezentativni uspjeh bio mu je bronzana medalja sa olimpijskih igara iz Los Angelesa 1984. godine.

### Trenerska karijera 
Nakon aktivne igračke karijere Sabit Hadžić se bavio i trenerskim poslom. Kao selektor vodio je Košarkašku reprezentaciju Bosne i Hercegovine u tr mandata (1995–1997, 1998-2001 i 2010–2012). Pored toga, bio je trener u nekoliko ekipa, između ostalih KK Bosna (1998–2000) sa kojom je osvojio i prvenstvo Bosne i Hercegovine, Al-Ittihad iz Džedde (2003–2004), Kepez Belediyesi S.K. iz Antalije (2007–2008), Sigal Priština (2014) i dr.

## Reference 
## Vanjski linkovi 
* 

Kategorija:Rođeni 1957.
Kategorija:Umrli 2018.
Kategorija:Biografije, Sarajevo
Kategorija:Bosanskohercegovački košarkaši
Kategorija:Jugoslavenski košarkaši
Kategorija:Jugoslavenski olimpijci
Kategorija:Bosanskohercegovački košarkaški treneri
Kategorija:Košarkaši KK Bosne
Kategorija:Osvajači bronzane medalje na Olimpijskim igrama (Jugoslavija)
Kategorija:Selektori košarkaške reprezentacije Bosne i Hercegovine
Kategorija:Bosanskohercegovački sportisti 20. vijeka
Kategorija:Košarkaši na Olimpijskim igrama 1984.
Oran

**Oran**  () jest drugi najveći grad u Alžiru. Nalazi se na mediteranskoj obali, u sjeverozapadnom dijelu države. Drugi je najvažniji grad, poslije glavnog i najvećeg grada Alžira, zbog svog industrijskog, trgovačkog i kulturnog značaja za Alžir. Nalazi se oko 432 km zapadno od glavnog grada. Prema podacima iz 2008. u urbanom dijelu grada živjelo je 1.454.078 stanovnika.

Glavni je grad istoimene alžirske pokrajine.

## Etimologija 
Naziv grada je izveden iz berberskog korjena *hr* što na bosanskom jeziku znači *lav*. Naziv je potvrđen na više berberskih jezika. Prema lokalnoj legendi, do perioda oko 900. godine, područje današnjeg grada Orana još uvijek su naseljavali lavovi. Legenda kaže da su dva lava ubijena u planini blizu grada, koja je otada poznata kao *Planina lavova*. Dvije ogromne statue lava nalaze se danas na ulazu u gradsku vijećnicu i simbolizuju grad Oran.

## Historija 
Grad su 903. osnovali maurski trgovci iz Andaluzije. Pokorili su ga Kastiljanci 1509. pod vodstvom kardinala Francisca Jiméneza de Cisnerosa. Pod vlašću Kastilje Oran je ostao do 1708. kada su ga osvojili Osmanlije. Ubrzo nakon toga, prelazio je ponovo u španski a potom i u osmanlijski posjed. Od 1830. godine grad je bio u posjedu Francuza. Za vrijeme 2. svjetskog rata Oran se nalazio pod kontrolom višijevske Francuske. Saveznici su ga oslobodili krajem 1942. kada je bio jedno od glavnih mjesta iskrcavanja u Operaciji Baklja.

Francuska vlast nad gradom je potrajala do Alžirskog rata za nezavisnost koji je završio 1962. povlačenjem francuske vojske i velikog broj kolonista. Do alžirskog rata za nezavisnost, Oran je bio jedan od sjevernoafričkih gradova s najvećom evropskom populacijom.

## Reference 
Kategorija:Gradovi u Alžiru
Kategorija:Oran
Nekropola žrtvama fašizma u Novom Travniku

**Nekropola žrtvama fašizma** podignut je 1975. godine u spomen na 700 žrtava fašističkog terora iz 1941. godine. Proglašena je za nacionalni spomenik Bosne i Hercegovine.
## Lokacija 
Nalazi se 3&nbsp;km zračne linije od središta Novog Travnika na lokalitetu Ćamića brdo.
## Historija 
U Drugom svjetskom ratu  u okolini Travnika, a i za sam grad vođeno je više borbi jer su u njemu Nijemci, ustaše i domobrani stalno držali jake snage. Spomenik Nekropola žrtvama fašizma u Novom Travniku podignut je 1975. godine u spomen na 700 žrtava fašističkog terora iz 1941. godine.
 
Spomenik je izveden prema projektu arhitekte Bogdana Bogdanovića,  jednoga od najvećih regionalnih graditelja memorijalne arhitekture.  Većina njegovih spomenika posvećena je žrtvama fašističke ideologije, a oblikovna izražajnost i ukupan umjetnički izraz memorijala koje je projektovao imaju univerzalnu vrijednost. Osnovna značajka arhitekture Bogdana Bogdanovića jeste transponiranje fragmenata arhitekture i drevnih simbola u snažno i originalno razvijene prostorne kompozicije. Izgrađen je u periodu obnove i rekonstrukcije koja je nastupila nakon završetka Drugog svjetskog rata. 
## Opis 
Elementi Nekropole žrtvama fašizma u Novom Travniku su: pristupna staza u vidu terasastog stubišta širine 2,60 metara od kamena (stube) i tucanika (terase), brežuljak sa krajolikom i grupa od dvanaest skulptura izgrađenih od bihacita.
 
Skulpture su postavljene u parovima u dva nepravilna niza. Razdaljine između parova skulptura su nepravilne i kreću se između 2 m i 3 m. Dimenzije skulpture: visina je 200&nbsp;cm, širina 140&nbsp;cm, a dubina 75&nbsp;cm. Dimenzije postolja visina 80&nbsp;cm, širina 140&nbsp;cm i dubina 140&nbsp;cm.  Predstavljaju dvanaest vojnika - stražara koji zauvjek trebaju ostati na tom mjestu, širom otvorenih očiju. Oni su čuvari nedužnih, na straži sa zadatkom da spriječe stradanje. 
## Reference
Kategorija:Nacionalni spomenici u Novom Travniku
Kategorija:Spomenici narodnooslobodilačke borbe u Bosni i Hercegovini
Islamski pedagoški fakultet u Bihaću

**Islamski pedagoški fakultet u Bihaću** je visokoškolska ustanova koja se nalazi u sastavu Univerziteta u Bihaću. Osnovan je odlukom Sabora Islamske zajednice u Bosni i Hercegovini 23.12.1995. godine. Jedna od 7 članica univerziteta postao je 15. augusta 1997. godine, nakon što je Vlada Unsko-sanskog kantona, kao osnivač Univerziteta, potvrdila odluku o pridruživanju fakulteta Univerzitetu u Bihaću. Trenutni dekan Fakulteta je doc. dr. Hajrudin Hodžić.

## Historija 
Islamska pedagoška akademija, organizovana kao viša škola, bila je preteća današnjeg fakulteta. Zadatak akademije je prvenstveno bilo obrazovanje kadrova za izvođenje nastave iz predmeta islamske vjeronauke a njen osnivač je bila Islamska zajednica u Bosni i Hercegovini. Nakon donošenja odluke o udruživanju postojećih bihaćkih fakulteta u Univerzitet, akademija isti akt o udruživanju potpisuje 20. juna 1997. godine a pridruženom članicom univerziteta postaje 15. augusta 1997. godine.
Razvojem ove visokoškolske ustanove osjeća se potreba za njenim prerastanjem u fakultet. 14. septembra 2005. godine izvršena je transformacija sa dvogodišnjeg na trogodišnji studij a odlukom Sabora islamske zajednice od 25.09.2004. godine Akademija je preimenovana u Islamski pedagoški fakultet u Bihaću. Reformom, studijski program je usklađen po bolonjskim principima (3+2+3), uz uvođenje ECTS bodova.

Nastava na studiju I ciklusa studija od akademske godine traje četiri akademske godine, tj. 8 semestara (240 ECTS bodova).

## Odsjeci 
Na fakultetu trenutno postoje dva studijska odsjeka:

* Odsjek islamske vjeronauke i 
* Socijalna pedagogija i duhovna skrb (odsjek uveden od 2012/2013 godine).

Osim osnovnog studija, na oba odsjeka se organizira nastava i na master studiju.

## Reference 
## Vanjski linkovi 
*

*
Kategorija:Obrazovanje u Bihaću
Kategorija:Obrazovne institucije osnovane 1995.
Kategorija:Islamska zajednica u Bosni i Hercegovini
Gry Østvik

**Gry Østvik** (rođena 14. augusta 1963) nekadašnja je norveška biatlonka. Prva je pobjednica biatlonske utrke u tada novouvedenom Svjetskom kupu u biatlonu u ženskoj konkurenciji na 10&nbsp;km u sezoni 1982/83, koja se održala u finskom Lappeenranta 4. marta 1983.

## Svjetski kup 
U sezoni Svjetskog kupa 1982/83. pobijedila je u ukupnom plasmanu i postala prva pobjednica u ženskoj konkurenciji. Nastupala je u sezonama 1983/84., kada je osvojila treće mjestu u ukupnom plasmanu i 1984/85.

## Svjetska prvenstva 
Sa norveškom štafetom na Svjetskom prvenstvu 1984. u utrci 3 × 5&nbsp;km sa Siv Bråten i Sannom Grønlid osvojila je srebrnu medalju, kao i na Svjetskom prvenstvu 1985. u utrci štafeta u istom sastavu.

## Norveška prvenstva 
Na Norveškom prvenstvu u biatlonu je nastupala od 1981-84. i osvojila je jednu zlatnu medalju, tri srebrne i četiri bronzane medalje.

## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1963.
Kategorija:Osvajači medalja na Svjetskim prvenstvima u biatlonu
Kategorija:Norveški prvaci u biatlonu
Kategorija:Živi ljudi
Bečko Novo Mjesto

**Bečko Novo Mjesto** () je stataturni grad u austrijskoj pokrajini Donjoj Austriji. Sa 44.461 stanovnika je, poslije St. Pöltena, drugi najveći grad u ovoj pokrajini. Nalazi se 50-ak kilometara južno od Beča, u regiji Industrieviertel. Bečko Novo Mjesto je sjedište okruga Wiener Neustadt - Land koji obuhvata okolinu grada.

## Geografija 
Grad se nalazi u donjoaustrijskoj regiji *Steinfeld*, najjužnijem dijelu Bečke kotline. Kroz Bečko Novo Mjesto teku dvije rijeke: Warmen Fischa i Kehrbach.

## Historija 
Građenje grada je bilo tačno planirano u srednjem vijeku. Osnivanje i građenje grada je bilo politički motivisano. Odluka o građenju je donešena u jesenu 1194. godine.
Bečko Novo Mjesto je dobijalo dosta privilegija za vrijeme Austrijskog nadvojvodstva.

## Stanovništvo 
Nakon Drugog svjetskog rata broj stanovnika je sa 39.344 pao na 30.559. Od 2001. do danas broj osoba koje žive u gradu narastao je za 7,1%. Godine 2017. u Bečkom Novom Mjestu je živjelo 44.461 osoba.

## Reference 
Kategorija:Gradovi u Donjoj Austriji
Kategorija:Bečko Novo Mjesto
Mette Mestad

**Mette Mestad** (19. novembra 1958.) je nekadašnja norveška biatlonka.

## Svjetski kup 
U sezoni Svjetskog kupa 1983/84. pobijedila je u ukupnom plasmanu i postala druga pobjednica u ženskoj konkurenciji. Nastupala je u sezonama 1982/83., kada je osvojila šesto mjesto u ukupnom plasmanu, te u 1983/84., kada je jedanput pobijedila, te jednom bila druga i treća.

## Svjetska prvenstva 
Na prvom Svjetskom prvenstvu 1984. u ženskoj konkurenciji u utrci na 5&nbsp;km osvojila je osmo, a na utrci na 10&nbsp;km sedamnaesto mjesto. Na sljedećem prvenstvu SP 1985. u utrci na 5&nbsp;km osvojila je ponovo osmo mjesto a na utrci na 10&nbsp;km osamnaesto mjesto. Na SP 1986. u utrci na 10&nbsp;km osvojila je dvanaesto mjesto

## Norveško prvenstvo 
Na Norveškom prvenstvu u biatlonu je ostvarila svoje najveće uspjehe. Između 1979-85. godine osvojila je 12 zlatnih medalja, pet puta je bila u pobjedničkoj štafeti, četiri puta u pojedinačnoj utrci i tri puta u sprintu. Na prvenstvu 1980. godine, pobijedila je u sve tri discipline.

## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Norveški biatlonci
Kategorija:Rođeni 1958.
Kategorija:Norveški prvaci u biatlonu
Kategorija:Živi ljudi
RTM Mostar

**RTV Mostar**, poznat i kao **RTM**, jest bosanskohercegovački lokalni komercijalni televizijski kanal sa sjedištem u Mostaru, Bosni i Hercegovini. Televizijski kanal je pokrenut 20. septembra 1995. godine. Lokalna radio stanica Radio Mostar osnovana je 1992. i također je dio ove kompanije. RTM je bio suosnivač prve bosanskohercegovačke televizijske mreže pod nazivom Mreža plus.

Danas je RTM aktivni član i jedan od osnivača novog televizijskog kanala TV1Mreža.

TV1Mreža je televizijski program koji pokriva Bosnu i Hercegovinu, a u partnerstvu sa TV 1 emituje više regionalnih javnih i privatnih TV stanica. TV1Mreža prikazuje popularne serije, filmove i sportske programe gledaocima u BiH. RTM Mostar se može pronaći na kablovskoj televiziji Telemach na kanalu 9 i na VELNET-U na kanalu 12. Na Moji TV se može pronaći na kanalu 41.

## Reference 
## Vanjski linkovi 
* 

Kategorija:Televizija u Bosni i Hercegovini
Crkva svetog Ilije u Puračiću

**Crkva sv. Ilije u Puračiću** , Srpske pravoslavne crkve, Eparhija zvorničko-tuzlanska, je na području općine Lukavac, Bosna i Hercegovina. Proglašena je za nacionalni spomenik Bosne i Hercegovine  koji sačinjavaju: ikonostas sa 14 ikona na platnu, crkveni tron sa kompozicijom sv. Save, i ikona Ilijinog uzlaska na nebo u ognjenim kolima, te drveni krst.

## Historija 
Prva drvena pravoslavna crkva u Puračiću sagrađena je 1881. godine. Naredne, 1895. godine se započelo sa gradnjom nove crkve na pristupačnijem ravničarskom dijelu Puračića, ispod Čaršije prema rijeci Spreči. Završena je 1903. godine. U vrijeme ratova bila je djelimično oštećivana, ali je zadržala izvornu autohtonost
## Opis 
Pripada tipu jednobrodnih crkava sa zvonikom, zidanih sitnom ciglom - opekom. Ima pravougaonu osnovu dimenzija 18,80 m x 11,70 m. U osovini crkve, koja je orijentirana u pravcu istok - zapad, sa zapadne strane, nalaze se zvonik i apsida tako da ukupne dimenzije crkve, 25,70 m x 11,70 m. Visina do sljemena dvovodnog krova iznosi 12,20 m, a visina tjemena zvonika iznosi 18,50 m.

Oltarski prostor s časnom trpezom odijeljen je od naosa velikim ikonostasom načinjenim od drveta sa slikama koje su rađene uljem na platnu. Ukupne dimenzije ikonostasa iznose 5,60 x 4 m. U vertikalnom iščitavanju, ikonostas je podijeljen na tri cjeline. Središnji dio nešto je viši u odnosu na druga dva. Sa druge strane, horizontalno iščitavanje cjelina ikonostasa omogućava sagledavanje jedinstvenog ikonografskog obrasca karakterističnog za Pravoslavnu crkvu.

Hram svetog proroka Ilije u Puračiću se nalazi u vrlo dobrom stanju, i u upotrebi je.
## Literatura 
* Ljiljana Ševo,  Pravoslavne crkve i manastiri u Bosni i Hercegovini do 1878. godine, Glas srpski, Grad Banja Luka, Banja Luka, 2002.
## Reference 
Kategorija:Nacionalni spomenici u Lukavcu
P
Kategorija:Crkve u Lukavcu
Kategorija:Eparhija zvorničko-tuzlanska
RTV Cazin

**RTV Cazin** ili **Radio Televizija Cazin** jest javni TV-kanal koji je osnovala Skupština općine Cazin. Osnovana je 1993. godine (kao RTV Cazin). Sjedište RTV Cazin nalazi se u gradu Cazinu u Bosni i Hercegovini. TV-emisije promoviraju kulturu, tradiciju i običaje karakteristične za područje Bosanske krajine i cijele Bosne i Hercegovine.

Kanal emitira niz programa poput lokalnih vijesti, dokumentarnih filmova, talk showa, lokalnih sportova, mozaika i dječijih programa. Novogodišnji program RTV Cazin (*Cazinski nadrealisti*) odavno je bio jedan od najpoznatijih u Bosni i Hercegovini, zabavnim skečevima su poznati širom Balkana i bosanske dijaspore.

Radio Cazin osnovan je 1975. godine i također je dio javnih usluga općine.

## Reference 
## Vanjski linkovi 
* Službeni sajt

Kategorija:Televizija u Bosni i Hercegovini
Košarkaški savez Kosova

**Košarkaški savez Kosova** ( – **FBK**) krovna je košarkaška organizacija na Kosovu. Savez organizuje i nadležan je za sprovođenje takmičenja unutar Kosovske košarkaške superlige i Košarkaškog kupa Kosova kao i učešće kosovskih klubova i reprezentacija na međunarodnom takmičenju.

Košarkaški savez Kosova je punopravni član Međunarodne košarkaške federacije (FIBE) od 13. marta 2015. godine.

## Historija 
Kosovski košarkaški savez osnovan je 1991. godine. Za vrijeme jugoslovenskog perioda, Kosovo je imalo vlastitu Superligu i lige nižeg ranga u obe konkurencije. Tokom 90tih godina prošlog vijeka i dešavanja na prostoru bivše Jugoslavije, Kosovo je proglasilo političku i sportsku nezavisnost od jugoslovenskog sistema, organizirajući i svoju košarkašku ligu u kojoj je učešće uzele ekipe iz većih kosovskih gradova. Pošto savez nije bio međunarodno priznat, od strane FIBA-e ni klubovima ni reprezentativnim selekcijama nije bio dozvoljeno međunarodno takmičenje, pa čak ni prijateljske utakmice. Zadnji neuspješni pokušaj članstva desio se na godišnjem sastanku Centralnog odbora FIBA- održanom u Peking-u 26. aprila 2008. godine. Razlog je bio neispunjavanje svih potrebnih uslova za članstvo. 

Pa ipak, Košarkaški savez Kosova postao je punopravni član FIBA 13. marta 2015. Košarkaški savez Srbije nastoji izboriti zabranu bilo kakvih utakmica između Kosova i Srbije. 

## Također pogledajte 
* Kosovska košarkaška reprezentacija
## Reference 
## Vanjski linkovi 
* Službeni sajt

Kategorija:Košarka na Kosovu
Kategorija:Sportski savezi Kosova
Kategorija:Sport na Kosovu
Kategorija:Osnivanja u 1991.
Kuća porodice Gradaščević

**Kuća porodice Gradaščević** nalazi se u Gradačcu i sagrađena je u osmanskom periodu. Proglašena je za nacionalni spomenik Bosne i Hercegovine. 
## Historija 
Kada je granica Osmanskog carstva utvrđena na Savi (definitivno odredbama Beogradskog mira 1739. godine), Gradačac dobija na značaju. Oko 1710. godine, a sigurno prije 1730. godine, iz agaluka je izrasla kapetanija koja je imala 300 plaćenih vojnika, raznih rodova vojske. Gradačačka tvrđava izgrađena je za potrebe funkcionisanja kapetanije. Situirana je u najvišem dijelu Starog grada i predstavlja tip dvorca feudalca, utvrđenog radi sigurnosti. Fermanom sultana, kapetani su birani iz ugledne porodice Gradaščevića. Posljednji kapetan Gradačca bio je Husein-kapetan Gradaščević, u narodu poznat pod nazivom “Zmaj od Bosne”. 
## Opis 
Kuća Gradaščevića podignuta je 1786. godine, a posljednja dogradnja i adaptacija ove kuće vršena je 1868. godine, nakon jednog požara, kada je uklesan i tarih. Nalazi se nedaleko od poznate gradačačke kule. U toj kući još uvijek stanuju potomci iz porodice Gradaščevića. Komfor života u ovakvoj kući bio je na visokom stepenu u odnosu na kuće siromašnijih porodica iz perioda u kojem je izgrađena. Pojedine prostorije su izgubile autentičnost pregrađivanjem i ubacivanjem sanitarne opreme koje nije bilo do 50-ih godina prošlog stoljeća, kada su uvedene vodovodne i kanalizacione cijevi.

Zahvaljujući Hamdiji Kreševlakoviću kuća je 1949. stavljena pod zaštitu države. Bila je oštećena u ratu 1992-1995, ali je obnovljena. Kuća predstavlja primjer jedne od najbolje očuvanih begovskih kuća i uvrštena je u izložbu tradicionalne bosanske arhitekture – *Kuće sjeveroistočne Bosne*.

Spoljašnost kuće je u tlocrtu 15x13 metara. Ima prizemlje i sprat. Do 1944. bila je opasana zidom unutar kojeg se nalazila ženska avlija. Izvan zida se nalazio konak za muškarce, konjušnica i štala.

Prizemlje je građeno od kamena, a sprat od cigle. Ima 5 soba, predsoblje i divanhanu, sve ukrašeno rezbarijom. U sobama se nalaze dulafi, rafe, rafice i musandre. Kuća posjeduje biblioteku knjiga sa pečatima, uz obavezu da se nesmiju otuđiti. Među raritetima izdvaja se mapa sa fotografijama koju je car Franjo Josip poklonio Mustaj-begu.
## Vanjski linkovi 
* Historija Gradačca 
* Kuća Gradaščevića
* Kuća porodice Gradašćević 
* Kuća porodice Gradaščević 
## Reference 
Kategorija:Građevine u Gradačcu
Kategorija:Nacionalni spomenici u Gradačcu
Kategorija:Gradska bosanska kuća osmanskog doba‎
Bukvara džamija

**Bukva  džamija**, Bukvačka ili Bukvarska), nalazi se u Gradačcu, Bosna i Hercegovina. Njen harem proglašen je za nacionalni spomenik Bosne i Hercegovine. Nacionalni spomenik obuhvata prostor harema džamije sa starim nišanima.
## Historija 
Polovinom 19. stoljeća u Gradačcu se nalazilo 350 kuća, četrdesetak dućana, dva hana, dvije medrese, četiri džamije  (Sviračka, Husejnija, Reuf-begova ili Nova – Džedid i Bukovačka džamija), nekoliko mekteba i sedam mahala. Veliku zaslugu u izgradnji Gradačca imali su gradačački kapetani Gradaščevići: Osman-kapetan, Murat-kapetan, a naročito Husein-kapetan Gradaščević, Zmaj od Bosne. Prva džamija u Gradačcu podignuta je u tvrđavi, što se zaključilo na osnovu bilješke iz 1711. godine u kojoj se navodi da je Sultan Mehmed-hanova džamija u tvrđavi Gradačac dobila gedik timar u nekom selu u nahiji Soko u gradačačkom kadiluku.

Bukvu (Bukvačku ili Bukvarsku) džamiju sa drvenom munarom su sagradili mještani Bukva mahale. Nema tačnih podataka kada je sagrađena. Na osnovu starosti nišana koji se nalaze u haremu Bukva džamije može se zaključiti da je džamija podignuta početkom 19. stoljeća. Obnavljana je 1919, 1969, i 1997. godine. Svoju autentičnost zadržala je do obnove koja je rađena 1997. godine.
## Opis 
U ograđenom haremu džamije nalazi se dvadesetak nišana oblika stele ili nišana sa turbanom, od kojih je najstariji iz 1847. god. Natpisi su na arapskom ili na turskom jeziku napisanim talik-stilom arapskog pisma. U sklopu harema nalazi se turbe hodže Kape (koje je preneseno sa druge lokacije), gasulhana i abdesthana. Svi navedeni objekti su izgrađeni 80-tih godina 20. stoljeća.  Ukop u harem se više ne obavlja. Harem se redovno održava, ali ne postoji briga za stare nišane. Isti su u većini slučajeva utonuli.
## Literatura 
* Esad Sarajlić, Gradačac od 1945. do 1991. godine, 2. Izdanje, *Alija Isaković* Gradačac, 2003
## Reference 
## Vanjski linkovi 
* Bukvara džamija 

Kategorija:Džamije u Gradačcu
Kategorija:Nacionalni spomenici u Gradačcu
Nekropola sa stećcima Rajkov kamen

**Nekropola Rajkov kamen**, naselje  Krekovi, općina Nevesinje. Nekropola je i nacionalni spomenik Bosne i Hercegovine.
## Lokacija 
Nekropola Rajkov kamen nalazi se u zaseoku Mijatovcima, selo Krekovi.  Nastala je jugozapadno od najveće nekropole stećaka na teritoriji Bosne i Hercegovine na lokalitetu Kalufi u Krekovima, i udaljena  je od nje oko 200 m. Naselje Krekovi nalazi se na južnim obroncima planine Crvanj. U tom području se nalaze i veća sela u Nevesinjskom polju.
## Historija 
Od 1347.godine, kada su potpala pod bosansku vlast za vladavine bana Stjepana II Kotromanića, a naročito u prvoj polovini XV stoljeća, mjesta iz Nevesinjskog polja se često spominju u dokumentima u Dubrovniku. Od kraja XIV vijeka do 1404. godine Nevesinjem vladaju Sankovići. Sandalj Hranić Kosača  je slomom porodice Sankovića 1404. godine proširio vlast i nad ovim područjem.

Osmanlije su zauzele Nevesinje između 1465. i 1466. godine. Do 1468. godine Nevesinje je granica oblasti hercega Vlatka koje su se završavale negdje na Trusini, dok je Nevesinjsko polje pod osmanskom vlašču. U jednom aktu  Dubrovačkog arhiva iz 1469. godine spominje se Husein vojvoda u Nevesinju.
## Opis 
Nekropola Rajkov kamen može se smatrati i integralnim dijelom nekropole na obližnjem lokalitetu Kalufi. To je mala nekropola koja se sastoji od dvije cjeline. Prva cjelina, koju narod zove Rajkov kamen, sastoji se od 1 krstače sa nadgrobnom pločom, jednog visokog sanduka sa postoljem i jednog sanduka. Oko 100 m sjeverozapadno od prethodne grupe nalaze se dva osamljena stećka u obliku sanduka.

Veličina spomenika i ukrasi koji se nalaze na spomenicima na sve te tri odvojene cjeline govore u prilog jače diferencijacije pojedinih porodica. Krstača kao oblik javlja se relativno kasno, krajem XV i početkom XVI stoljeća. Uzimajući u obzir ove dvije činjenice, nekropola Rajkov kamen se vjerovatno može datirati u period XV do početka XVI stoljeća, kada je nastala i glavnina stećaka na nekropoli Kalufi.
## Literatura 
* Šefik Bešlagić, Sarajevo: “Veselin Masleša“, 1982. STEĆCI – KULTURA I UMJETNOST
* Marko Vego,  Sarajevo: Izdanje Zemaljskog muzeja, knjiga III, 1964.Zbornik srednjovjekovnih natpisa Bosne i Hercegovine. 
## Reference 
Kategorija:Nacionalni spomenici u Nevesinju
Kategorija:Stećci u Nevesinju
Nogometne utakmice San Marino – Škotska

Prva utakmica između nogometne reprezentacije San Marina i Škotske se je odigrala u Serravellu, San Marino u sklopu kvalifikacija za Evropsko prvenstvo 1992. godine. Prvi gol na utakmici je postigao Gordon Strachan u 63. minuti iz penala. Drugi gol je postigao Gordon Durie 3 minute kasnije. Utakmica se odigrala na stadionu Stadio Olimpico. Utakmicu je sudio Besnik Kaimi.

Drugu utakmicu su San Marino i Škotska odigrali na istom mjestu sa istim rezultatom kao i kod prošle utakmice. Utakmica se je odigrala 26. aprila 1995. godine u sklopu kvalifikacija za Evropsko prvenstvo 1996. godine. Prvi gol je dao John Collins u 19. minuti, a zatim njega, 5 minuta prije kraja utakmice u 85. minuti je gol dao Colin Calderwood. Utakmicu je sudio Loizos Loizou.

Treća utakmica se je odigrala u Glasgowu, Škotska, u sklopu kvalifikacija za Evropsko prvenstvo 1996. Na Hampden Parku su golove dali Eoin Jess u 30. minuti, Scott Booth u 45. minuti, Ally McCoist u 49. minuti, Pat Nevin u 79. minuti i sa autogolom je utakmicu završio Fabio Francini u 90. minuti. Konačan rezultat utakmice je bio 5-0. Utakmicu je sudio Karel Bohuněk.

Škotska
San Marino
Sanna Grønlid

**Sanna Grønlid** rođena 2. maja 1959. u Høydalsmu u općini Tokke, je nekadašnja norveška biatlonka.

## Svjetski kup 
U trećoj sezoni Svjetskog kupa 1984/85. pobijedila je u ukupnom plasmanu i postala treća pobjednica u ženskoj konkurenciji. Nastupala je u sezonama 1983/84, kada je osvojila drugo mjesto u ukupnom plasmanu, kao i 1985/86, te treće u sezoni 1986/87.

## Svjetska prvenstva 
Na prvom Svjetskom prvenstvu 1984. u ženskoj konkurenciji u štafeta 3 × 5&nbsp;km sa Gry Østvik i Siv Bråten osvojila je srebrnu medalju, kao i u utrci na 5&nbsp;km U utrci na 10&nbsp;km osvojila je sedmo mjesto, te je na tom prvenstvu bila druga biatlonka po broju osvojenih medalja. Na sljedećem prvenstvu SP 1985. u utrci na 5&nbsp;km osvojila je zlatnu medalju, a u utrkama na 10&nbsp;km i štafeta 3 × 5&nbsp;km sa Gry Østvik i Siv Bråten osvojila je srebrne medalje, te ponovo bila druga najbolja na prvenstvu, ponovo iza sovjetske biatlonke Kaije Parve Na SP 1986. osvojila je dvije bronzane medalje, u štafeti 3 × 5&nbsp;km sa Anne Elvebakk i Siv Bråten i u utrci na 10&nbsp;km.
Drugu zlatnu medalju osvojila je na SP 1987. u utrci na 10&nbsp;km, a u štafeti 3 × 5&nbsp;km ponovo sa Siv Bråten i Anne Elvebakk osvojila je bronzanu medalju. Sanna Grønlid je po broju osvojenih medalja na Svjetskim prvenstvima jedna od najboljih norveških biatlonki.

## Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1959.
Kategorija:Osvajači medalja na Svjetskim prvenstvima u biatlonu
Kategorija:Norveški prvaci u biatlonu
Kategorija:Svjetski prvaci u biatlonu
Kategorija:Biografije, Tokke
Kategorija:Živi ljudi
Ličko polje

**Ličko polje** može biti:
*Ličko polje (Lika), polje u Lici, u Hrvatskoj
*Ličko polje (Gorski kotar), polje u Gorskom kotaru, u Hrvatskoj
Islamski pedagoški fakultet u Zenici

**Islamski pedagoški fakultet u Zenici** je visokoškolska ustanova koja djeluje u sastavu Univerziteta u Zenici. Fakultet je osnovan 28. augusta 1993.
# Odsjek za islamsku vjeronauku
# Odsjek za socijalnu pedagogiju
# Odsjek za predškolski odgoj i obrazovanje
# Odsjek za arapski jezik i književnost

Na prva tri studijska odsjeka, studij se obavlja kroz sva tri ciklusa dok se studij Arapskog jezika i književnosti, koji je najmlađi uspostavljeni odsjek, realizije kroz dodiplomski i master studij tj. na I i II ciklusu studija.

### Katedre 
Na Islamskom pedagoškom fakultetu postoje i četiri matične katedre:

# Katedra za vjerske znanosti
# Katedra za islamsku misao i civilizaciju
# Katedra za socijalnu pedagogiju
# Katedra za orijentalne jezike i književnost

## Također pogledajte 
* Univerzitet u Zenici

## Reference 
## Vanjski linkovi 
* Službena stranica

Kategorija:Univerzitet u Zenici
Kategorija:Obrazovanje u Zenici
Kategorija:Obrazovne institucije osnovane 1993.
Kategorija:Fakulteti u Bosni i Hercegovini
Kategorija:Fakulteti u Zenici
Kategorija:Islamska zajednica u Bosni i Hercegovini
Metalurško-tehnološki fakultet u Zenici

**Metalurško-tehnološki fakultet u Zenici** je jedan od fakulteta u Zenici i najstarija članica Univerziteta u Zenici. Osnovan je 1961. godine kao Metalurški fakultet, a njegov primarni zadatak je bio obrazovanje metalurških inženjera za potrebe Željezare Zenica, koja je izgrađena davne 1892. godine. Fakultet je kroz historiju više puta mijenjao naziv a od akademske 2017/2018. godine fakultet nosi trenutni naziv.
* Metalurško inženjerstvo
* Inženjerstvo materijala (sa dva smjera)
** Smjer za metalne materijale
** Smjer za nemetalne materijale
* Odsjek za hemijsko inžinjerstvo

## Nastava 
Plan studija obuhvata ukupno 62 nastavna predmeta, od kojih su predmeti opčih osnova usklađeni sa programima ostalih tehničkih fakulteta u BiH, dok programi stručnih predmeta odredjuju profil inženjera u zavisnosti od odsjeka koji se upisuje. Dodiplomski studij traje 8 semestara, a studij se završava polaganjem diplomskog ispita.

## Također pogledajte 
* Univerzitet u Zenici

## Reference 
Kategorija:Fakulteti u Bosni i Hercegovini
Kategorija:Univerzitet u Zenici
Kategorija:Obrazovanje u Zenici
Kategorija:Obrazovne institucije osnovane 1961.
Kategorija:Fakulteti u Zenici
Memorijalni kompleks Kozara

**Memorijalni kompleks Kozara**, podignut je na dijelu Nacionalnog parka Kozara pod nazivom Mrakovica, općina Prijedor. Predstavlja svjedočanstvo stradanja naroda tog kraja tokom Drugog svjetskog rada od njemačkih snaga, ustaša i četnika. Čine ga: Spomenik Revoluciji, memorijalni zid i muzej.

## Historija 
Sredinom aprila 1942. godine, nemačke okupacione snage su, zajedno uz pomoć ustaško-domobranskih i četničkih trupa u ukupnom broju od 40.000 vojnika, pokrenule ofanzivu čiji je cilj bio uništiti partizanske snage od 4.000 boraca na planini Kozari, koje su ugrožavale komunikacije Zagreb-Beograd, ali i prema Prijedoru i Banjoj Luci. Cilj njemačke ofanzive bilo je i civilno stanovništvo.

Oko Kozare je bio formiran neprijateljski obruč unutar kojeg se našlo 80.000 civila i 500 ranjenika. Četvrtog jula, u jurišu se probilo oko 10.000 ljudi. Ofanziva završila je sredinom jula 1942. godine. U toku Bitke na Kozari izginulo je oko 1.700 partizana, a prema sadašnjim podacima, 33.398 civila je upućeno u koncentracione logore po NDH, u kojima je većina njih stradala. Uprkos ovoj ofanzivi, Kozara je nastavila biti jedno od žarišta ustanka.

## Historija kompleksa 
Spomenik djelo je kipara Dušana Džamonje. Izgradnja je trajala u periodu 1971-1972. godine. U izgradnju utrošeno je hiljadu tona cementa, četiri hiljade kubnih metara agregata, 200 kubnih metara oplate i 200 tona gvožđa. Podignut je dobrovoljnim prilozima 400.000 građana i 1.350 pravnih lica, te jednog broja ljudi iz dijaspore. Svečanosti otvaranja, organizovanoj 10. septembra 1972. godine, prisustvovao je Josip Broz Tito.
## Opis 
Kompleks sastoji se od dva dijela – pristupni i centralni plato spomenika, koji su prostorno udaljeni 200 metara.
 
Spomenik je visok 34 metra. Sastavljen je od dvadeset vertikalnih segmenata koji čine cilindričnu cjelinu. Svaki od segmenata profilisan je dubokim izrezima koji simbolizuju smrt, odnosno ispupčenjima koji  predstavljaju pobjedu i život. Horizontalno položeni blokovi, koji su postavljeni oko centralnog spomenika, simbolizuju pritisak i agresiju neprijatelja koji surovom snagom nastoji, ali ne uspeva uništiti život i pobedu koji se uzdižu ka nebu, utelovljeni u vertikalnom spomeniku.

Pored spomenika je Memorijalni zid na kome su uklesana imena 9.921 jugoslovenskih partizana sa ovih prostora. Obnovljena je stalna muzejska postavka o Narodnooslobodilačkoj borbi. Među eksponatima je razno njemačko naoružanje, mitraljezi, šljemovi, fotografije i zapisi o dešavanjima u ratu.
## Reference 
## Vanjski linkovi 
* Memorijalna zona 
* Zaboravljena povijest

Kategorija:Prijedor
Kozara
Kategorija:Kozara
Klaudije Druz

**Klaudije Druz** (klasični latinski: CLAVDIVS•DRVSVS or CLAVDIVS•DRVSVS•CLAVDII•FILIVS) bio je najstariji sin rimskog imperatora Klaudija sa svojom prvom suprugom Plaucijom Urgulanilom. Imao je jednu mlađu sestru, Klaudiju, koju je Klaudije odbacio zajedno s Plaucijom.

Rođen je prije nego što je njegov otac postao car, Klaudije Druz je bio oženjen sa kćerkom od Sejanusa. 24. godine Klaudije Druz se je igrao i bacio visoko kruh u vazduh. Kada se je kruh vratio uhvatio ga je u usta, ali se ugušio. Tada se sumnjalo da ga je ubio Sejanus zato što je oženio njegovu kćerku.

## Reference 
Kategorija:Sinovi rimskog cara Klaudija
Operacija "Vlaštica"

thumb|desno|200px
**Operacija Vlaštica** je bila jedna od najvažnijih operacija hrvatskih snaga na Južnom frontu, a cilj joj je bio zauzimanje 915 metara visoke kote i odbijanje neprijatelja što dalje od Dubrovnika, a u svrhu sprečavanja kontinuisanog granatiranja civilnih ciljeva. Gubitkom Vlaštice srpske snage su gubile izvidničku kotu za indirektno granatiranje. Operacija je pomno planirana duže vrijeme. Izvidnici Četvrte gardijske i 163. dubrovačke brigade tri mjeseca su izviđali teren i tražili najprohodnije pravce dejstava. Izlazak na vrh Vlaštice je bio izuzetno težak zbog kamenjara i teško prohodnog terena, ali su izvidnici dobro obavili svoj posao pa je akcija mogla da krene.

Plan akcije je bio da se 3. bojna 4. gardijske brigade penje zapadnom padinom Vlaštice na njen sami vrh, jedna četa 2. pješačke bojne 163. brigade HV južnom padinom na Ilijin vrh, a jedna četa 1. pješačke bojne 163. brigade jugoistočnom padinom do male, ali značajne kote Buvavac. Podršku pješadiji na svim pravcima dejstava je pružala artiljerija Hrvatske vojske.

Akcija je krenula u 05:00 sati 22. oktobra 1992. godine žestokom artiljerijskom paljbom po srpskim artiljerijskim položajima. Tri trupe koje su učestvovale u operaciji Vlaštica su krenule sa svojih polaznih položaja istovremeno. Unatoč izrazito teškom i gotovo neprohodnom terenu te velikom usponu, jakim, dobro naoružnim neprijateljskim snagama na samim vrhovima i njihovim neprestanim artiljerijskim dejstvima po trupama Hrvatske vojske, do kasnih popodnevnih sati 26. oktobra trupe Hrvatske vojske su potpuno ovladale Vlašticom, Ilijinim vrhom i Buvavcem.

Daljnji tok operacije Vlaštica je bio izbijanje na potez Srnjak - Orah - Bobovište - kota Gradina, što je Hrvatska vojska uspješno obavila. Nakon operacije trupe 163. brigade HV su na dostignutim položajima prešle u aktivnu odbranu i tu ostale do januara 1996. godine, kad su ih na tim položajima zamijenile trupe Hrvatskog vijeća odbrane.

Kategorija:Rat u Hrvatskoj
Mehdin Hodžić

**Mehdin Hodžić** zvani **Kapetan Senad** (15. oktobar 1957 – 10. maj 1992) bio je bosanskohercegovački oficir i pripadnik Armije Republike Bosne i Hercegovine. Imao je nadimke **Kapetan Labud** i **Crni labud** tokom komandovanja jedinicom Crni labudovi.

## Biografija 
Mehdin Hodžić rođen je 15. oktobra 1957, u Tuzli, u porodici oca Selme i majke Hurije. Djetinjstvo je proveo u tuzlanskom naselju Šićki Brod. Nakon završenog osnovnog i srednjeg obrazovanja u rodnom kraju, upisuje studij na Fakultetu za sport u Sarajevu. U periodu pred rat u Bosni i Hercegovini radio je kao policajac u Splitu.

## Period rata 
Otpočinjanjem rata u Hrvatskoj, napušta Hrvatsku i krajem 1991. dolazi u Bosnu i Hercegovinu. U tom periodu priključuje se Patriotskoj ligi i organizuje odbranu na području sjeveroistočne Bosne. Dana 25. aprila 1992. na slobodnom dijelu zvorničke općine, u Sapni preuzima dužnost komandanta TG Teritorijalne odbrane općine Zvornik.

Zajedno sa još jednim dobitnikom Ordena heroja oslobodilačkog rata, Hajrudinom Mešićem organizuje odbranu zvorničkog prostora.

Poginuo je 10. maja 1992. u borbi kod sela Zaseok, kod Sapne.

## Odlikovanja 
Odlikovan je posthumno 1992. ratnim priznanjem Zlatni ljiljan, a 1994. i Ordenom heroja oslobodilačkog rata, te promovisan u čin brigadnog generala.

## Također pogledajte 
* Spisak dobitnika Ordena heroja oslobodilačkog rata
* Zlatni ljiljan

## Reference 
## Vanjski linkovi 
* Dokumentarni film "Kapetan Senad - Posljednji juriš"

Kategorija:Oficiri Armije Republike Bosne i Hercegovine
Kategorija:Dobitnici vojnog odlikovanja *Zlatni ljiljan*
Kategorija:Biografije, Tuzla
Kategorija:Dobitnici Ordena heroja oslobodilačkog rata
Kategorija:Rođeni 1952.
Kategorija:Umrli 1992.
Ilma Kazazić

**Ilma Kazazić** (rođena 26. maja 1998.) jeste alpska skijašica koja je nosila zastavu na zimskoj paraolimpijskoj olimpijadi 2018. za Bosnu i Hercegovinu.

Naučila je skijati u četvrtoj godini života. Pri porođaju joj je oštećen živac u koljenu. Ljekari u Londonu su uspostavili dijagnozu lakšeg oblika cerebralne paralize kada je imala tri godine.

Članica je skijaškog kluba osoba s invaliditetom "ILMER" iz Sarajeva. Studira informatiku na Univerzitetu "Džemal Bijedić" u Mostaru. Debitovala je 2014. u Rinn-u, Austrija. Ilma je na Superfinalu Evropa kupa u švicarskom gradu Veysonaz, postigla normu za učešće na paraolimpijskim igrama u Južnoj Koreji. U mjestu Landgraafu u Holandiji, na Evropa kupu (EC) je zauzela peto mjesto. 14. marta, u veleslalomskoj utrci na Zimskim paraolimpijskim igrama u PyeongChangu je osvojila 15. mjesto i tako postala najuspješniji takmičar Bosne i Hercegovine na Zimskim paraolimijskim igrama, nakon što je Nijaz Memić na Zimskim paraolimpijskim igrama 2010. u Vancouveru bio 39. u slalomu i 38. u veleslalomu.

## Reference 
## Vanjski linkovi 
Kategorija:Rođeni 1998.
Kategorija:Bosanskohercegovački skijaši
Kategorija:Bosanskohercegovački paraolimpijci
Kategorija:Živi ljudi
Kategorija:Biografije, Sarajevo
Kategorija:Bosanskohercegovački alpski skijaši
Salih i kamila

**Salih i kamila** jest događaj o Poslaniku Salihu o kojem se kazuje u Kur'anu. O ovom događaju koji prestavlja svojevrsnu mudžizu poslanika Saliha, govori se na nekoliko mjesta u Kur'anu i jedan je od niza puočnih događaja.

## Pozadina 
Salih je kao poslanik poslan Semudu, narodu koji je živio na području današnje Palestine i Hidžaza na Arapskom poluostrvu. Pripadnici naroda Semud su bili potomci naroda Ad, kojemu je takođe kao poslanik poslan Hud. Naime, Semud je bio narod sa zavidnim civilizacijskim dostignućima. U području u kojem su živjeli gradili su palate u ravnicama dok su u brdima koja su ih okruživala klesali sebi kuće. međutim kada je počeo sa pozivanjem u vjeru pripadnici njegovog naroda počeli su ga u laž utjerivati kao i mnoge druge Poslanike.
 
## Također pogledajte 
* Događaji o kojima se govori u Kur'anu
* Mudžize poslanika
* Poslanik Salih
* Semud

## Reference 
Kategorija:Događaji o kojima se govori u Kur'anu